Last updated Jan 26, 2019
bollywoodbubble.com
0
ସେୟାର
ମୁମ୍ବାଇ : ଫିଲ୍ମ ‘ମଣ୍ଟୋ’ ଦ୍ୱାରା ବଲିଉଡ୍‌କୁ କମ୍‌ବ୍ୟାକ୍‌ କରିଥିଲେ ଅଭିନେତ୍ରୀ-ନିର୍ଦ୍ଦେଶିକା ନନ୍ଦିତା ଦାସ । ଏହି ଫିଲ୍ମରେ ମୁଖ୍ୟ ଭୂମିକାରେ ନଜର ଆସିଥିଲେ ଅଭିନେତା ନଓ୍ଵାଜୁଦ୍ଦିନ୍‌ ସିଦ୍ଦିକି । ଭାରତରେ ଏହି ଫିଲ୍ମକୁ ଦର୍ଶକଙ୍କ ପ୍ରଶଂସା ମିଳିଥିବା ବେଳେ ପାକିସ୍ତାନରେ ଦର୍ଶକେ ଏହି ଫିଲ୍ମ ଦେଖିବାର ସୁଯୋଗ ପାଇ ପାରି ନ ଥିଲେ । ଫିଲ୍ମଟି ଉର୍ଦ୍ଦୁ ଲେଖକ ସାଦତ୍‌ ହସନ ମଣ୍ଟୋଙ୍କ ଜୀବନି ଉପରେ ନିର୍ମାଣ କରାଯାଇଥିଲା,ଯେଉଁଥିରେ ସିଦ୍ଦିକି ନିଖୁଣ ଅଭିନୟ କରି ସମସ୍ତଙ୍କ ପ୍ରଶଂସାର ପାତ୍ର ପାଲଟିଥିଲେ ।
bollywoodbubble.com
ତେବେ ଏବେ ଫିଲ୍ମ ଅପେକ୍ଷା ଅଭିନେତ୍ରୀ ନନ୍ଦିତା ଦାସଙ୍କ ବ୍ୟକ୍ତିଗତ ଜୀବନକୁ ନେଇ ଚର୍ଚ୍ଚା ଆରମ୍ଭ ହୋଇଛି । ସେ ଜଣେ ଫ୍ରେଞ୍ଚ ବ୍ୟବସାୟୀଙ୍କୁ ଡେଟ୍‌ କରୁଥିବା ଜଣାପଡ଼ିଛି । ଦୁହେଁ ସାଥୀରେ ସମୟ କଟାଉଥିବା ସହ ସାଥୀରେ ଖାଇବା ଏବଂ ଜିନିଷ କିଣାକିଣି କରୁଥିବା ଦେଖା ଯାଇଛି । ଯୁବକଙ୍କ ନାଁ ଜିନ୍‌ ପିୟରେ ଲେ କାଲବେଜ୍‌ ବୋଲି ଜଣା ପଡ଼ିଥିବା ବେଳେ ନନ୍ଦିତା ଦାସଙ୍କ ସହ ତାଙ୍କର କିଛି ସଂପର୍କ ଥିବା ନେଇ ଚର୍ଚ୍ଚା ଆରମ୍ଭ ହୋଇଛି । ପ୍ରଥମ ସ୍ୱାମୀ ସୁବୋଧ ମଶ୍‌ଖରାଙ୍କଠାରୁ ଅଲଗା ହେବା ପରେ ନନ୍ଦିତା ଜିନ୍‌ ପିୟରେଙ୍କ ନିକଟତର ହୋଇଥିଲେ ବୋଲି କୁହାଯାଉଛି। ଏ ନେଇ ନନ୍ଦିତା ଦାସଙ୍କ ପ୍ରତିକ୍ରିୟ ମଗା ଯାଇଥିବା ବେଳେ, ‘ମୁଁ ମୋ ବ୍ୟକ୍ତିଗତ ଜୀବନକୁ ବ୍ୟକ୍ତିଗତ ରଖିବାକୁ ଚାହେଁ’ ବୋଲି କହିଥିଲେ ସେ।
ପୂର୍ବବର୍ତ୍ତୀ ଖବର
ମା’ଙ୍କ ପାଉଁଶରେ ତିଆରି ହୋଇଥିବା ଲକେଟ୍‌ ବିମାନବନ୍ଦରରେ ହଜିଯିବା ପରେ ଫେରି ପାଇବା ପାଇଁ ସୋସିଆଲ ମିଡିଆର ସାହାରା ନେଲେ ଲେଖକ,ତା’ପରେ….
ପରବର୍ତ୍ତୀ ଖବର